ועדת החינוך, התרבות והספורט, כנסת 18, פרוטוקול מספר 537, 2012-01-18 09:00

אלכס מילר: בוקר טוב לכולם, אנחנו פותחים את ישיבת ועדת החינוך, בתאריך 18 לינואר 2012.

אלכס מילר: הנושא: הנחה לסטודנטים בתחבורה ציבורית מותנית באישור לימודים.

אלכס מילר: נשמע הזוי ואבסורדי שדברים כאלה קורים כאשר סטודנטים צריכים לקבל הנחה או צריכים לשלם על העניין הזה.

אלכס מילר: מדובר על אוניברסיטת תל אביב, כביכול אותם הסטודנטים שמבקשים לרכוש רב קו לא מכובדים על ידי סיטי-פס או כל מי שבעצם מוכר לא מכובדים על ידי תעודת סטודנט שהם מציגים, אלא מתבקשים להציג אישור לימודים, ואישור לימודים מונפק על ידי המוסד בגבייה של קרוב ל-35 שקלים.

אלכס מילר: יש לנו שני אופציות – האופציה הראשונה, משרד התחבורה, וכל מי שקשור למשרד התחבורה – רכבות, אוטובוסים, מכבדים את תעודת הסטודנט, או שאנחנו קובעים שאותו אישור לימודים שיהיה מונפק על ידי האוניברסיטאות, יהיה ללא תשלום, אז צריך להחליט.

אלכס מילר: נמצאים כאן הנציגים של המועצה להשכלה גבוהה וגם של ועד ראשי האוניברסיטאות.

אלכס מילר: אני חושב שזה צריך להיות גם איזשהו צעד שאתם צריכים להוביל, כי מדובר על הסטודנטים שלכם.

אלכס מילר: אתם צריכים להחליט איך המנגנון הזה יעבוד, כי אנחנו נמצאים במצב שהוא מאוד אבסורדי, שבשביל לקבל הנחה צריכים לשלם על זה.

פפי יקירביץ: זה לא מדויק, אני מדבר מטעם ור"ה רק על האוניברסיטאות, כל האוניברסיטאות מנפיקות לפחות שני אישורי לימודים בתחילת שנת הלימודים ללא תשלום.

פפי יקירביץ: יש אוניברסיטאות כמו האוניברסיטה העברית, בן גוריון, נדמה לי שסטודנט יכול להוריד מהאינטרנט כמה אישורים שבא לו.

פפי יקירביץ: מעבר לשניים, יש כאלו שנותנות לפחות שניים מהמכנה המשותף שהיא לפחות שניים, כל האוניברסיטאות נותנות ללא תשלום.

פפי יקירביץ: מבחינתנו אין בעיה להנפיק, צריך לראות מה קורה במכללות - זה לגבי האוניברסיטאות.

אלכס מילר: את רוצה שאני אושיב כאן סטודנטית ושתגיד שכן הלכה לקבל באוניברסיטת תל אביב אישור לימודים - - -

פפי יקירביץ: היא דיברה איתי הסטודנטית מאוניברסיטת תל אביב.

פפי יקירביץ: מה שקורה הוא, שהם לא מנפיקים חינם דרך האינטרנט, אלא דרך מכשירים שלא תקינים.

פפי יקירביץ: זו בעיה שצריך לטפל בה, כלומר אין פה איזושהי אימרה של תל אביב שהיא לא רוצה להנפיק אישורים חינם, יש פה איזושהי בעיה טכנית, אנחנו נטפל בזה.

אלכס מילר: למה מראש אתם לא סגרתם את העניין הזה של תעודת סטודנט?

פפי יקירביץ: תעודת סטודנט מונפקת לכל סטודנט.

אלכס מילר: למה גם מול משרד התחבורה אתם לא יישרתם קו בעניין הזה.

אלכס מילר: למה הם דורשים איזשהו דף מודפס ולא מכבדים תעודת סטודנט שהיא הרבה יותר - - -

פפי יקירביץ: אין לי מושג למה משרד התחבורה מתעקש על זה, מבחינתנו שייקחו תעודת סטודנט בכיף.

אלכס מילר: התאחדות הסטודנטים, זה צריך להיות חלק מהעניין שלכם, מה קורה עם זה?

עפרי רביב: אנחנו פנינו מזמן לפני מספר חודשים לפני שההנחות החדשות בתחבורה הבין עירונית נכנסו לתוקף, פנינו למשרד התחבורה וביקשנו שלא יהיה צורך באישור לימודים, אבל רצוי רק להסביר את השתלשלות העניינים.

עפרי רביב: בתחילת השנה עשרות אלפי סטודנטים לא קיבלו עדיין את כרטיסי הסטודנט שלהם, בגלל זה באותה תקופה פנינו למשרד התחבורה שנענה לבקשתנו להאריך, בעצם לעשות הסדר חדש שבמסגרתו אתה לא צריך כרטיס סטודנט כדי לקבל את ההנחות ולהנפיק חופשי סטודנטיאלי, אלא אתה יכול לעשות את זה באמצעות אישור לימודים.

אלכס מילר: למה אי אפשר לעשות את שניהם?

עפרי רביב: כי לא היו כרטיסי סטודנט באותה תקופה, אחר כך באמת פנינו וביקשנו שיורידו את הצורך הזה באישור לימודים.

אלכס מילר: לא צריך להוריד, אפשר גם את זה וגם את זה, מה הבעיה?

עפרי רביב: פשוט בהרבה מאוד מוסדות גובים באמת, גם האוניברסיטאות, למשל בר אילן ותל אביב, כמו שציינו פה, גובים כסף תמורת אישור לימודים, אגב, זה בניגוד לדוחות קיימים.

פפי יקירביץ: אחרי שני אישורים לא גובים כסף.

עפרי רביב: לפי הנתונים שלנו זה לא נכון.

עפרי רביב: אנחנו מהשטח, אנחנו מביאים את הדברים של הסטודנטים שפונים למוסדות וזה מה שהם אומרים.

עפרי רביב: לצערי הרב, לרוב מתברר שמה שאנחנו אומרים בשטח הוא נכון, אם זה בגלל משהו אחר - גובים כסף.

פפי יקירביץ: גם על זה לא הייתי - - -

עפרי רביב: אני לא מדבר בכלל על מכללות.

עפרי רביב: במכללות רבות גובים כסף בניגוד לדוחות קודמים שיש בעניין הזה, שציינו שאסור לגבות כסף על אישור הלימודים, התופעה הפסולה הזאת עדיין ממשיכה, לכן ביקשנו שלא יהיה צורך באישור לימודים.

עפרי רביב: משרד התחבורה מסיבותיו שלו, אני לא אייצג כאן את הסיבות, אמר לנו שהם רוצים גם אישור לימודים וגם כרטיס סטודנט.

עפרי רביב: למעשה, רק עד ה-1.12 היה אפשר לקבל את החופשי סטודנטיאלי רק עם אישור לימודים וגם זה בעקבות פנייה שלנו.

עפרי רביב: אמרתי בעקבות הבעיה הזאת שכרטיסי סטודנט לא יגיעו לעשרות אלפי סטודנטים בתחילת שנת הלימודים.

עפרי רביב: אני אומר לצערי, המערכת בנויה כך, שאני מבין את הבעיה של משרד התחבורה, אני לא מקבל אותה שצריך לתת לזה פתרון מערכתי שאני באמת אשמח עליו אם גם המל"ג וור"ה יהיו שותפים לו.

עפרי רביב: עד היום אנחנו הגורם היחידי פחות או יותר שדוחף את זה, כאילו זה לא מעניינם, וזה לא יהיה באמת לטובת הסטודנטים שלומדים אצלם במוסד.

עפרי רביב: אגב, יש לנו כמה הצעות לדרך לפתור את זה לשנה הבאה, אבל זה באמת מצריך התכנסות מיוחדת, אם אתה רוצה אני יכול לדבר על זה.

פפי יקירביץ: אולי באופן ממוחשב, הרי אנחנו במאה העשרים ואחת, אפשר היה להעביר קובץ, לא ברור לי למה צריך להתרוצץ.

עפרי רביב: זה בדיוק, אגב, גם ההצעה שלנו.

עפרי רביב: אנחנו מציעים שיעבירו כל המוסדות את פרטי הסטודנטים שלומדים אצלם למשרד התחבורה לעשות את ההנפקה הזאת בצורה ממוחשבת.

אלכס מילר: מי שבעצם נותן את הרב קו, יש לו אפשרות נגישות למחשב?

פפי יקירביץ: אפשר יהיה - - - אנחנו לא אוהבים שהקבצים - - -

אלכס מילר: בשביל מה כל הבלאגן הזה?

אלכס מילר: מה הבעיה שיכירו בתעודת סטודנט ובאישור לימודים?

עפרי רביב: אני אסביר.

עפרי רביב: בתחילת השנה היו תורים של מאות סטודנטים שגם עם זה היו הרבה מאוד בעיות סביב הנפקת הכרטיסים כי הכול מתבצע סביב אותם ימים, וזה יצר מצב של פקקים מטורפים.

עפרי רביב: אגב, שהיה עליהם אפילו דיונים בכנסת, כלומר, בוועדות אחרות היו עליהם דיונים.

עפרי רביב: אנחנו במאה העשרים ואחת, בואו נעבור להנפקה ממוחשבת, לא צריך כל שנה להנפיק מחדש את הכרטיס.

עפרי רביב: זה יוצר בעינינו ביורוקרטיה והוצאות שאין פשוט צורך להוציא אותם.

עפרי רביב: אם אנחנו מסתכלים קדימה, הרי זה בסוף יהיה הפתרון.

עפרי רביב: בעוד כמה שנים אנחנו נצטרך לתת את הפתרון הזה, אז אם אנחנו נתחיל עכשיו להתכוונן לכיוון השני, נחסוך הרבה מאוד בעיות.

אלכס מילר: בדקתם אפשרות לפחות במוסדות הגדולות, כמו האוניברסיטאות והמכללות להציב דוכנים של משרד התחבורה?

עפרי רביב: כן, אנחנו בדקנו את זה, לצערי הרב, אגב, נאלצנו להתעקש על זה שיעשו את זה בתחילת השנה לא היה, והכריחו את הסטודנטים להגיע לתחנות המרכזיות, אבל אחר כך כן הצלחנו להגיע למצב שמגיעים להנפיק.

עפרי רביב: אגב, המצב בירושלים במיוחד חמור בגלל הערבוב בין סיטי פס לבין אגד, אבל אני מקווה שזה הסתדר בשנים הבאות, וגם בתל אביב.

עפרי רביב: אגב, שתיבנה הרכבת הקלה גם שם תהיה בעיה אני מניח, בסוף מהרגע שאתה מביא את האנשים לצוואר הבקבוק של עמדות ההנפקה האלה, אתה מייצר בלאגן.

עפרי רביב: לפי דעתי, הכול צריך להיות ממוחשב, וצריך להתחיל להתכוון לזה, כלומר, יכול להיות שזה תהליך שייקח זמן.

עפרי רביב: משרד התחבורה לבקשתנו בוחן את הנושא, ואמור להחזיר לנו תשובה לגבי הדבר הזה, אבל אני כן אשמח אם גם הוועדה תתן על זה דגש, וגם מל"ג וור"ה בעיניי צריכים להתייחס לזה.

אלכס מילר: משרד התחבורה לא כאן משום מה.

אלכס מילר: לפי מה שאני מבין, שיש בעיה עם אוניברסיטת תל אביב.

אלכס מילר: אז אנא תפנו לאוניברסיטת תל אביב, ותבקשו מהם שכל עוד יש להם שם כל מיני תקלות, זה לא צריך עניין אף אחד.

עפרי רביב: אני מבקש שתהיה פנייה לבר אילן.

אלכס מילר: ההנחיה צריכה להיות ברורה, כל עוד לא הגעתם להסדר עם משרד התחבורה באיזה דרך זה הולך להיות, אם זה בתעודת סטודנט, אישור לימודים, קבצים, בינתיים אנחנו עובדים לפי השיטה הישנה.

אלכס מילר: אני מבקש מכל האוניברסיטאות ומכל המכללות, אם אפשר להעביר את ההוראה שכל בקשה של סטודנט למתן אישור לימודים בעניין של קבלת הטבה כזו או אחרת, אני לא נכנס כרגע לתחבורה, או פתיחת תיק ברבנות, או כל דבר אחר.

אלכס מילר: כל מתן אישור לימודים, או שכל אישור שהוא למתן הטבה שהיא לטובת הסטודנט תהיה ללא תשלום, זה לא בעיה לעשות את זה.

אלכס מילר: אנחנו לא צריכים כל שבוע לדון על הטבה אחרת, כי מחר אתם תבואו ותגידו לי, הנה, לתחבורה הנפיקו לנו בחינם, עכשיו אני צריך אישור קצת שונה לקופת חולים או לרבנות, אז עכשיו אומרים לי עוד פעם לבוא.

אלכס מילר: רבותיי, אנשים משלמים מספיק כסף למוסדות בשביל שאת הדף הזה אתם תנפיקו בצורה שהיא בצורה ללא תשלום, אני חושב שזה דיי הוגן גם כלפי הלקוחות שלכם שאלה הסטודנטים - זה לא בעיה.

אלכס מילר: אנחנו גם נפנה למשרד התחבורה ונבקש מהם לכבד גם את המנגנון של אישור לימודים למי שעדיין לא הונפק, וגם תעודת סטודנט, לא רואה שום בעייתיות בסוגיה הזאת.

אלכס מילר: אם מכבדים את הדף בלי תמונה ובלי שום דבר, תעודת סטודנט לדעתי מבחינת זיהוי של אותו אדם, אותו סטודנט, הרבה יותר מכובד כאשר מבינים את העניין.

אלכס מילר: לדעתי, לא צריכה להיות בעיה, מקבלים אישור לימודים, שיכבדו גם את תעודת סטודנט, ואז זה יפתור לדעתי כמה בעיות.

אלכס מילר: גם אפשר לחשוב איך אתם עושים לאותם הסטודנטים שלמשל שנה ב', מהעבר כבר יש להם, לא צריך לחדש להם מחדש, אפשר להאריך להם - זו לא בעיה.

פפי יקירביץ: יש סטודנטים שלא ממשיכים.

אלכס מילר: לדעתי, אנחנו התחלנו לעשות תעודות סטודנט שלא כל פעם זה כרטיס חדש.

אלכס מילר: היה שם הארכה, גם לגבי הנושא של הארכה - לא צריך ללכת לחכות עד שינפיקו ולהזמין, זה בסך הכול מדבקה.

פפי יקירביץ: המדבקה נשלחת לכל הסטודנטים הביתה.

אלכס מילר: פשוט צריך להיערך.

אלכס מילר: אם האגודות יודעות שנוצרת בעיה, יחד עם משרד התחבורה, שיש תקופה בפתיחת שנת הלימודים של איזושהי בעיה של לחץ, אז צריך להיערך לכך.

אלכס מילר: אם זה דוכנים במוסדות, אם זה חלוקת סטודנטים לפי מה כל אחד צריך, אז תהיה קבוצה שמקבלת אישור לימודים, תהיה קבוצה שמקבלת מדבקה, ותהיה קבוצה שמקבלת את התעודה, אותן שלושה קבוצות אפשר לעבוד איתם בצורה מסודרת, אז לדעתי לא תהיה שום בעיה.

אלכס מילר: אני חושב שדווקא בנושא הזה אפשר גם להפעיל לפני, כי ברגע שהסטודנט מתקבל לשנה א', אז כבר אתם יודעים שהוא הולך להתחיל.

אלכס מילר: למשל, שבוע, שבועיים, שלושה שבועות, כבר אפשר להתחיל לחשוב איך עושים את ההסדר הזה עם אותן ההטבות שהוא צריך לקבל.

אלכס מילר: לדעתי, פגישה אחת משולשת עם ועד ראשי האוניברסיטאות והמכללות, התאחדות הסטודנטים משרד התחבורה יכול לסכם – המל"ג – מה הם יכולים לעשות?

נדב שמיר: אנחנו נשמח לסייע בכל דבר.

אלכס מילר: אין להם שום דבר שתלוי בהם.

אלכס מילר: הם לא רגולטור פנימי, כשיש אובר דעות זה כבר הופך להיות בעיה.

אלכס מילר: אני חושב שמי שהיום בפועל אחראי על ההיבט המינהלי, או מי שהיום בפועל אחראי על היבט של רכישת מוצר של הסטודנטים, שם צריכה להיות ההסדרה עם משרד התחבורה שלפעם הבאה אנחנו לא נראה את התקלות האלה.

אלכס מילר: מבחינתי, אני חושב שגם בעניין זה ור"ה צריכה להודיע לכל המוסדות שבעניין זה לאותן ההטבות שמגיע לסטודנטים צריך להיות פתוח ולא צריך לגבות על זה שום כסף.

אלכס מילר: בנושא של אוניברסיטת תל אביב - אנחנו נקבל תשובה על זה שבעצם כל אותם הסטודנטים שצריכים לקבל אישורי לימודים יקבלו את זה ללא תשלום, ואם יש כאלה ששילמו עבור העניין הזה בגלל תקלה כזו או אחרת, אני מבקש שיוחזר הכסף לסטודנטים בצורה מסודרת, וגם כמובן בכל שאר המוסדות, אם יש עדיין תקלות שקשורות להנפקת אישור הלימודים למען הטבות כאלה ואחרות, צריך לראות איך אתם מסדירים את העניין הזה.

אלכס מילר: כמובן שגם מבחינת הסטודנטים אנחנו מצפים לאיזושהי אחריות שכל שבוע הוא לא הולך להוציא אישור לימודים – למשל, הוא הוציא, נתן למישהו, או איבד את זה - אז קצת אחריות.

אלכס מילר: יכול להיות שבאגודות צריכים גם להסביר מה המשמעות של הדבר ברגע שהם מקבלים את הדף הזה.

יהודית גידלי: צריך להשאיר את אישור הלימודים במקום או מספיק רק להציג אותו?

עפרי רביב: יכול להיות שאפשר לצלם.

עפרי רביב: אני יכול לומר לכם שסטודנטים לא מרבים לפנות להוציא אישור לימודים, הם מבינים שהיום זה תהליך שתודה לאל מקשים עליו מאוד, אז אף סטודנט לא שמח על כך.

יהודית גידלי: אני אגיד לך למה השאלה שלי, כי האוניברסיטה שהיא נותנת שני אישורים חינם, יכול להיות ששני אישורים לא מספיקים לכל המוסדות שצריך להשאיר שם את הדברים האלה.

עפרי רביב: נכון, זאת הבעיה.

עפרי רביב: הבעיה היא שבכל מקרה צריך להשאיר את הטופס.

עפרי רביב: השאלה אם חייבים להשאיר את המקורי, או שאפשר להשאיר את המצולם שזה הדבר היחידי שאני באמת לא סגור עליו.

יהודית גידלי: אם צריך יותר משני טפסים כדי להשאיר אחד בקופת חולים ואחד - - -

פפי יקירביץ: רוב הגופים הם הרבה יותר מתוחכמים, כמו קופות חולים.

פפי יקירביץ: אני לא זוכרת שקופת חולים ביקשה אישור.

פפי יקירביץ: רוב הגופים בהחלט לא עובדים עם צייטליך היום.

אלכס מילר: אני מבקש מהתאחדות הסטודנטים שתעבירו לי תוך שבועיים, לדעתי זה מספיק, מסמך לגבי כל הגופים שנותנים היום לסטודנטים הטבות משמעותיות, אני לא מדבר על 5% בקפה קפה מול בר אילן, אני מדבר על דברים משמעותיים.

יהודית גידלי: אבל ארנונה בהחלט מבקשת אישור.

אלכס מילר: אני מבקש להעביר לי מה כל גוף שנותן הטבות משמעותיות לסטודנטים שקשור למדינה כמובן בצורה כזו או אחרת, לא גופים פרטיים.

אלכס מילר: זאת אומרת, אם הם דורשים אישור לימודים - מקור, העתק ואז נעשה ישיבה וננסה להביא לכאן את כל הגורמים גם ממשרד התחבורה, גם הרבנות הראשית, גם אם מדובר על השלטון המקומי.

אלכס מילר: כל הגופים היום שבעצם מתעסקים בחיים הסטודנטיאליים, ואז ננסה לקבל החלטה כללית באיזה דרך זה הולך להיות שכולם יהיו מסונכרנים אחד עם השני, כל הגופים, וכמובן גם המוסדות והסטודנטים שכל סטודנט יידע בדיוק עם מה הוא צריך ללכת, כי אז מה שקורה, שהוא יכול ללכת עם תעודת סטודנט, אז הוא בזבז חצי יום, אמרו לו תודה רבה זה לא מתאים, לך חזרה, אז עוד חצי יום, ועוד חצי יום בשביל להוציא את זה, חבל.

אלכס מילר: לדעתי, גם לא תהיה בעיה ברגע שיהיה סנכרון אז גם אגודות הסטודנטים יוכלו להנפיק ברגע שהסטודנט נכנס בפתיחת שנת הלימודים בכל גוף שהוא הולך עם מה הוא צריך ללכת לשם, אז זה יחסוך לדעתי המון זמן, וכך אנחנו לא נשב כאן כל פעם על איזשהו דבר שעולה מסוגיה כזו או אחרת.

עפרי רביב: אין לנו בעיה לעשות את, אני רק אומר שהמוסדות שדורשים כסף תמורת אישור לימודים בעצם עוברים על דוחות ויש כאלה לפחות עשרות.

עפרי רביב: אגב, לביטוח הלאומי המוסדות מעבירים קבצים של מיהו סטודנט.

עפרי רביב: זה דבר שבעיניי צריך להיות דוגמה איך אנחנו עובדים, ואיך אנחנו מתפעלים את הסוגיה הזאת.

עפרי רביב: פשוט מגוחך שצריך כל הזמן את כל הטפסים האלה, ללכת ולהוציא וכו', זה ביורוקרטיה שמכבידה גם על המוסדות וגם על הסטודנטים, בעיניי, אגב, הפתרון צריך להיות באמת כמו עם ביטוח לאומי לעבוד עם קבצים שהמוסדות יודעים להעביר, בעיניי זה הכי פשוט.

אלכס מילר: אתה מרכבת ישראל, איך זה עובד אצלכם?

משה אמסלם: השרות שאנחנו נותנים היום לסטודנט זה החל מה-1.1, רק הצלחנו לעשות את זה.

משה אמסלם: הוא בא עם רב קו שלו, מניח אותו אצל הקופאית באיזהו מכשיר שיודע לקרוא את סוג ההנחה שמגיע לו, זה משדר לי ישר לקופה ואני נותן לו את ההנחה.

משה אמסלם: היום בחברות תחבורה ציבוריות אחרות – אוטובוסים, אגד, דן, קווים וכו'.

אלכס מילר: מי אחראי על רב קו – משרד התחבורה?

משה אמסלם: אחראי על הסוג של ההנפקה זה משרד התחבורה, זה באמצעות כרטיס קליפסו שהוא בכל חברות התחבורה הציבוריות בארץ, כולל אותנו.

אלכס מילר: למי אני הולך עם תעודת סטודנט או אישור הלימודים?

משה אמסלם: לא, אצלי לא עם אישור לימודים.

משה אמסלם: אני עדיין לא יודע להטביע לו את הזכאות על הכרטיס חכם שלו, אני עוד לא יודע לעשות את זה, בסוף השנה אני אדע לעשות את זה.

עוזאל ותיק: התהליך הוא כזה, באמת, מי שאחראי על רב קו זה משרד התחבורה, וגם ההנחיות הן הנחיות שניתנות על ידי משרד התחבורה, גורפות לכלל מפעילי תחבורה ציבורית.

עוזאל ותיק: אנחנו כחברה שמפעילה רכבת בירושלים, הנפקנו כבר מעל 350 אלף רב קווים בירושלים.

עוזאל ותיק: תהליך ההנפקה – בעצם אתה בא להוציא כרטיס, זה לוקח שתיים, שלוש דקות.

עוזאל ותיק: בכרטיס עצמו בתוך הזיכרון שלו טוענים את הפרופיל שאותו אתה רוצה.

דב חנין: - - לא כולל את התואר אני מבין.

עוזאל ותיק: אצלנו אתה יכול לבוא לעמדות גם ברגע זה, העמדות ריקות, אנשים לא באים.

אלכס מילר: אתה עושה לכולם את הרב קו?

עוזאל ותיק: אני עושה לכולם, לכל מי שרוצה להנפיק, אני מנפיק לו רב קו.

עוזאל ותיק: בירושלים כבר הנפקנו יותר מ-350 אלף.

אלכס מילר: מה אתה מבקש אישור לימודים או תעודת סטודנט?

עוזאל ותיק: לפי ההנחיות של משרד התחבורה, אנחנו צריכים בעצם – מי שרוצה לבוא להנפיק רב קו עם פרופיל סטודנט, צריך להציג לי שני דברים - תעודת זהות ותעודת סטודנט.

עוזאל ותיק: הייתה תקופה קצרה בתחילת שנת הלימודים שבהם עדיין לא היו תעודות סטודנט, זה גם כל התורים שהיו אז בעמדות של אגד.

עוזאל ותיק: אז נדרשנו על ידי משרד התחבורה משהו חלופי שזה אישור לימודים.

עוזאל ותיק: אבל כרגע מי שצריך להנפיק רב קו עם תעודת סטודנט, מציג לי, הוא לא צריך להביא לי את זה.

אלכס מילר: זאת אומרת, אתה היום תכבד את תעודת סטודנט.

עוזאל ותיק: בוודאי, הוא לא צריך להביא לי את זה, אני צריך לראות תעודת סטודנט, כמו שאני רואה תעודת אזרח קשיש, פנסיונר, זה אותו דבר.

אלכס מילר: מי עוד היום מנפיק רב קווים?

עוזאל ותיק: "אגד", "דן".

עפרי רביב: בעצם כל חברות התחבורה הציבורית ברחבי הארץ.

אלכס מילר: יש להם גם דרישות אחרות?

עפרי רביב: הן אמורות לעמוד באותו סטנדרט.

עפרי רביב: לצערי הרב, בגלל ריבוי החברות, יש כאלה שעוד לא לגמרי הפנימו את כל התהליך, אבל אנחנו כן עובדים על זה יחד עם משרד התחבורה להגיע לכל החברות האלה, חברות כמו אגד תעבורה שעושות קצת בלאגן עם הדברים האלה, אבל זה באמת מה שאני מאמין שהסתדר בתקופה הקרובה, חלק כבר סידרנו.

עפרי רביב: הבעיה הגדולה היא, למשל, עם סיטי פס שבתחילת השנה הם לא ידעו להנפיק פרופיל סטודנט וכל הסטודנטים התנקזו לאגד, הלחץ היה אדיר על התחנות.

עוזאל ותיק: אתה מדבר על לקנות, לא על להנפיק.

עוזאל ותיק: להנפיק אנחנו יודעים, לקנות – אין לנו חוזה כזה שנקרא סטודנט שנתי.

דב חנין: מה ההבדל בין הנפקה לבין קנייה?

עוזאל ותיק: הנפקה, זה אתה מוציא כרטיס.

עוזאל ותיק: זאת אומרת, אתה בא ואתה רוצה להוציא כרטיס רב קו כדי לנסוע בו בלי כרטיסיה, זה להנפיק כרטיס, אין בו כלום, עכשיו אתה צריך ללכת ולרכוש, מה אתה רוצה, כרטיסיה, חופשי חודשי, שנתי?

דב חנין: מה לגבי ההטענה?

עוזאל ותיק: ההטענה - אנחנו יודעים להטעין את מה שיש לנו בחוזים שלנו, מה שאנחנו מורשים למכור בעצם.

עוזאל ותיק: לנו אין סטודנט שנתי, סמיסטריאלי, כל מיני דברים כאלה.

עוזאל ותיק: כיוון שאנחנו קו אחד בירושלים, אז אנחנו לא מורשים להנפיק את הדבר הזה, ולכן, זה רק אצל מי שכן מוכר, לדוגמה – "אגד" בירושלים.

אלכס מילר: אם נוסע ב"אגד", אז הוא צריך ללכת ל"אגד", ואם ברכבת הוא צריך לרכבת.

עוזאל ותיק: להנפיק זה לא משנה איפה הוא הנפיק.

עוזאל ותיק: אם הוא רוצה לקנות סטודנט מורחב או סמיסטריאלי, הוא צריך לגשת לאגד שהם יודעים למכור לו את זה, וזה תופס גם ברכבת.

עוזאל ותיק: זה תופס אצלנו, אנחנו יודעים לכבד את זה, אנחנו לא יודעים למכור לו את זה, כי בסוף זה לא חוזה שמוגדר אצלנו.

יהודית גידלי: בכמה מקומות אפשר בירושלים להטעין את זה?

עוזאל ותיק: ב"אגד" בלבד, לנסיעות ברכבת זה משהו אחר, בכל תחנת רכבת יש מכונות טעינה.

אלכס מילר: זאת אומרת הרכבת היום לא יכולה להטעין את הנסיעות באוטובוס, ואלה שבאוטובוס יכולים להטעין את הנסיעות ברכבת.

משה אמסלם: רכבת כבדה, רכבת ישראל זה קצת יותר מורכב.

משה אמסלם: שום כלי תחבורה ציבורי לא יידע לא עכשיו ולא בעתיד למכור חוזה של רכבת, זה נקרא חוזה, כל נסיעה שאתה מטעין זה נקרא חוזה.

משה אמסלם: בכרטיס רב קוו כמו שהוא תיאר, אפשר להטעין עד 8 חוזים, ואחד מהחוזים יכול להיות נסיעה ברכבת או נסיעה משולבת.

משה אמסלם: אני אדע לקראת סוף חודש פברואר, אני אדע להטעין נסיעות משולבות בכרטיס חכם לכלל הציבור, אני לא מדבר רק על סטודנטים, כמובן שגם לסטודנטים.

משה אמסלם: היום כל סטודנט שבא, יודע לקנות אצלי כרטיס בהנחה שמגיע לו לפי סוג פרופיל שלו, בצורה אוטומטית הוא בא לקופה, מראה את הכרטיס שלו, מעבירים אותו, הוא מקבל את הכרטיס בהנחה שמגיעה לו.

משה אמסלם: לגבי חופשי חודשי, הטענת חוזים בחברות אוטובוסים, אני אדע לעשות את זה החל מחודש הבא, אבל זה יהיה כרטיסים משולבים, מי שקונה כרטיס נסיעה ברכבת יחד עם נסיעה, כמובן שזה עם הנחה נוספת בתחבורה ציבורית, אם זה בתל אביב, איזור אלף, איזור בית או חיפה או כל מקום אחר.

אלכס מילר: מבחינת שיתוף הפעולה שלכם שהיה לכם עם אגד או עם הרכבת, מבחינת הדוכנים, אתם יכולים לשים דוכנים כאלה למכירה בקמפוסים, בתקופות הלחץ לפחות?

משה אמסלם: מבחינה טכנית זה אפשרי, אני לא רוצה פה להתחייב.

אלכס מילר: אתה יכול לנייד את המכשיר שמטעין את הרב קו?

משה אמסלם: אני לא יכול להצהיר בשם החברות, אנחנו אחרונים להכניס את הכרטיס חכם בארץ.

משה אמסלם: לצערי, אני אומר את זה, אנחנו אחרונים, ואנחנו למעשה נהיה מוכנים רק בסוף השנה.

משה אמסלם: כל מה שאמרתי לך עכשיו זה תרופות שעשינו כדי שנוכל לתת הנחה לסטודנטים, ודברים אחרים.

משה אמסלם: מבחינה טכנית לדעתי זה אפשרי, לא צריכה להיות בעיה, אתה לוקח מחשב נייד, עם קורא חכם ואתה יכול לעשות את זה בכל מקום.

דב חנין: אפשר לשאול שאלה טכנית, סטודנט היום שעולה על אוטובוס בירושלים ובכל מקום אחר, ויש לו רב קו, כבר יש לו את הרב קו, הוא יכול לטעון טעינה של סטודנט באוטובוס?

עפרי רביב: לא, אין דבר כזה, זה בדיוק הנקודה שבגללה הצענו כבר למשרד התחבורה, ור"ה נענו לקריאה, יכול להיות שאנחנו נצטרך לזה התאגדות של כלל הגופים וסיוע גם אולי מהוועדה, ואני חושב שכלל האוכלוסייה צריכה להיות זכאית לזה שיהיה אפשרי לעשות את הדברים האלה דרך האינטרנט.

עפרי רביב: פשוט, אנחנו כל שנה מגיעים לאותו מצב, כל שנה אנחנו מגיעים, כלומר, אנחנו נאלצים לתאם עם כלל הגורמים, אם זה סיטי פס, אם זה הרכבת, אגד, להביא אותם לקמפוסים.

עפרי רביב: אגב, אם הם יבואו, הם יבואו רק לקמפוסים הגדולים, כלומר, רק לאוניברסיטאות.

עפרי רביב: וגם באוניברסיטאות הם יבואו רק לקמפוסים הגדולים של האוניברסיטאות, חלק מהאוניברסיטאות מפוצלות על כמה קמפוסים.

עפרי רביב: כלומר, רק מיעוט מהסטודנטים יוכלו ליהנות מזה שמגיעים להטעין להם את זה קרוב לאיפה שהם עומדים.

עפרי רביב: רוב הסטודנטים ייאלצו להיטלטל למקומות אחרים, לרוב לתחנות המרכזיות כדי להטעין את הדבר הזה.

עפרי רביב: אני מדבר פה על המכללות, בטח המכללות בפריפריה, הם לא יגיעו לשם – גם אם הם יגיעו לשם, זה יהיה באיחור, זה יהיה מעט, בשעות מאוד מסוימות ואחרי שאנחנו לחצנו והפעלנו את כל מה שאנחנו יכולים כדי להביא אותם לשם.

עפרי רביב: אגב, אני חושב שגם כלל האוכלוסייה, כלל האזרחים במדינת ישראל צריכים לראות שיפור בתחום הזה.

עפרי רביב: חבל לי שמשרד התחבורה לא נמצא פה, אבל לפי דעתי לא צריכה להיות בעיה להטעין לפחות את האקט של ההטענה בכסף לשים באשראי דרך האינטרנט, זה יקצר תורים, יקצר את התהליכים, כי כיום המצב הוא קטסטרופה בתחילת השנה, וזה חבל לכולנו, כלומר, זה מרחיק אנשים מהתחבורה הציבורית.

דב חנין: תודה אדוני היושב ראש, אני שמח שהגעתי לדיון כאן, כי אני חייב להודות שאני לא הייתי ער להיקף הבעיה.

דב חנין: אני שמעתי תלונות מסטודנטים ממכללת ספיר, אבל האמת היא שאני הייתי משוכנע שזו בעיה מקומית, וככזו אני באתי להתריע על זה שבאמת כמו שאמר המשנה ליו"ר התאחדות הסטודנטים, הדברים לא מגיעים למכללות הקטנות.

דב חנין: אבל כפי שהתמונה מצטיירת, אני חושב שאנחנו צריכים להיות דיי מודאגים.

דב חנין: הרי המהלך של הנחות לסטודנטים הוא מהלך שיש מאחוריו הרבה מאוד הגיון, וההגיון הזה מכוון בעצם לשני מהלכים.

דב חנין: מהלך אחד, סטודנטים ממילא הם אנשים שנמצאים בנטל כלכליים מאוד גדולים, והמדינה רוצה לסייע להם ככל הניתן בתחומים שבהם ניתן.

דב חנין: הדבר השני, יש פה עידוד לתחבורה ציבורית ולשימוש לתחבורה ציבורית במיוחד לאנשים צעירים, במיוחד לאנשים שעדיין לא עיצבו מודלים של התנהגות, לדברים האלה יש השלכות מאוד חשובות לטווח ארוך.

דב חנין: כפי שהתמונה מצטיירת פה, אנחנו בעצם הצלחנו לייצר - אולי ההחלטה היתה החלטה טובה, אבל המערכת שנוצרה היא מערכת מאוד לא ידידותית למשתמש.

דב חנין: אם כל פעם אני צריך להגיע לאגד כדי לטעון אם אני סטודנט ואני לא יכול באוטובוס באופן ידידותי עליתי, כבר יש לי, כבר האישור שלי הוא אישור של סטודנט באופן בסיסי, אבל הטעינה מחייבת אותי עוד פעם להיטרטר וללכת, אני פשוט במקרים רבים אוותר על הטרטור.

דב חנין: לכן אדוני היושב ראש, אני חושב שאנחנו צריכים אולי לקיים גם דיון המשך, עם נציגי משרד התחבורה, שגם אני מצטער שלא נמצאים איתנו כאן, כדי לבדוק איתם שני חלופות.

דב חנין: חלופה אחת אם זה ניתן ברמה הטכנית, שמשרד התחבורה ינחה את כל המפעילים להיערך לכך, שכל מכונות ההטענה תהיינה, אם זה ניתן ברמה הטכנית, תהיינה מסוגלות לטעון לפי סוג הכרטיס.

דב חנין: אם מדובר על סטודנט, טעינה לסטודנט.

דב חנין: אם מדובר בילד למשל שגם הוא זכאי להנחה - - -

יהודית גידלי: אבל זה כנראה כן אפשרי לילד וקשיש אפשר באוטובוס?

סתיו ארז: יש רק בתל אביב משהו שנקרא הנחה צוברת, שבאמת מטעינים סכום כסף, ואת סכום ההנחה מקבלים כתוספת, אבל זה רק באזור המרכז.

דב חנין: הבן שלי שהוא משתמש בתחבורה ציבורית, טוען, והוא ילד, הוא טוען באוטובוס.

דב חנין: ואם זה נטען לילד, אז זה נטען לסטודנט ברמת העיקרון.

סתיו ארז: אפשר לטעון כרטיסיות, סטודנטים יכולים.

סתיו ארז: מה שכן יש בגוש דן שמקל בעצם על התורים ועל הטעינה, זה לטעון במכונות ולטעון הנחה צוברת, זאת אומרת, לא להתחיל לטעון עכשיו כרטיסיה שהיא רלבנטית רק לקו מסוים של אוטובוס, כמו שלדוגמה קורה כן בירושלים, אלא אתה טוען מאה שקלים, ויש לך סטודנט פלוס, אז נטען לך 150 שקלים, ואיתם אתה יכול לנסוע עכשיו בתחבורה הציבורית.

דב חנין: אני חושב שאת אותו מנגנון צריך להחיל על כל הארץ, זאת אומרת, גוש דן זה כמובן מקום חשוב, אבל הוא לא המקום היחיד.

דב חנין: מה שנכון לגוש דן, צריך להיות מוחל בארץ כולה.

דב חנין: אני אומר לחילופין, אדוני היושב ראש, אם וככל שהסתבר לנו שיש בכל מיני מקומות בארץ בעיות טכניות, הפנייה שלנו למשרד התחבורה צריכה להיות שלא הסטודנטים הם אלה שמשלמים על הקושי הטכני.

דב חנין: זאת אומרת, אם יש קושי טכני לבצע את הטעינה בצורה הזאת, הדרישה צריכה להיות שהסטודנט יוכל לקבל את הכרטיס המוזל באמצעות קנייה שלו עם תעודת סטודנט באוטובוס או בכל מקום אחר, או במסוף הרכבת הקלה בירושלים.

דב חנין: זאת אומרת, מה שניתן לפתרון טכני צריך להיפתר טכנית, ומה שלא ניתן לפתרון טכני, צריך להיפתר בהחלטת מדיניות שאומרת – שאנחנו מממשים את זה, גם אם יש קושי טכני כרגע לבצע את זה.

אלכס מילר: אנחנו גם חשבנו שהתקלה היא רק באוניברסיטת תל אביב, זה בעצם המקרה שהועבר לנו, שאוניברסיטת תל אביב מבקשת תשלום עבור אישור הלימודים, כי באחד המקומות לא קיבלו תעודת סטודנט, את הנושא אנחנו פתרנו כי באוניברסיטת תל אביב יש תקלה בהנפקה.

אלכס מילר: לפי מה שהבנו, שעכשיו לא צריך בכלל אישור לימודים מספיק תעודת סטודנט, אישור לימודים נדרש רק לפתיחת שנת הלימודים לתקופה קצרה.

אלכס מילר: תעודת סטודנט מספיק.

אלכס מילר: לפי מה שאנחנו מבינים שיש פה בעיה לוגיסטית הרבה יותר גדולה.

אלכס מילר: מה שאני קובע, שבעוד שבועיים אנחנו נעשה כאן ישיבה על כל המנגנון הזה של מתן הנחות בתחבורה לסטודנטים, ואם אתם מספיקים להביא לי חומר, אנחנו נעשה מתן הטבות בכלל בכל המגזרים שהם מגזרים ציבוריים לסטודנטים, אם זה רבנות, אמרתי.

עפרי רביב: ואישור לימודים?

אלכס מילר: אנחנו נזמין לכאן את כולם גם את אגד וגם את משרד התחבורה, דן, כל מי שבעצם לוקח חלק בעניין הזה ומנסה לעשות כאן סינכרון בין כל הגופים.

אלכס מילר: מה שחשוב לנו כיום, שאתם תנסו להביא לנו כמה שיותר חומר איפה התקלות.

אלכס מילר: גם לעשות איזושהי השוואה של מה שקורה בשטח, כי כמובן שהם לא כל כך מעוניינים שנקפיד עליהם עוד תוספות של עבודה, אבל ברגע שאנחנו מזהים שאפשר לעשות חלוקה כמו שנגיד עושים למגזרים אחרים, אם זה פנסיונרים וכל מי שמקבל היום הטבות משמעותיות בתחבורה.

אלכס מילר: אני לא זוכר, מה קרה עם אותו פס שהיינו שמים אותו על תעודת סטודנט, שאיתו היינו מקבלים - - -

עפרי רביב: היינו קוראים לזה מדבקת - - - יש את זה עדיין, זה עדיין קיים, ואנחנו גם הצענו להשתמש בזה בצורה יותר מאסיבית.

אלכס מילר: אם אני עכשיו נכנס לאוטובוס בלי רב קו.

עפרי רביב: לא, זה לא עוזר לך.

עפרי רביב: גם אתה צריך אישור לימודים כדי להנפיק את הרב קוו.

עפרי רביב: צריך אישור לימודים ותעודת סטודנט ביחד כדי להנפיק את הרב קו.

עפרי רביב: זה הסיפור, מזה התחלנו.

עפרי רביב: שם זה נמצא היום, לפחות אצל אגד זה המצב, לפחות בשאר חברות התחבורה הציבורית של האוטובוסים, זה המצב.

אלכס מילר: בסדר.

אלכס מילר: מה שנעשה זה דבר כזה.

אלכס מילר: בעוד שבועיים נקיים ישיבה עם כל הגורמים, כולל משרד התחבורה, אגד, דן, וכל מי שמתעסק והרכבת, ננסה להגיע לפתרון שהוא הרבה יותר ידידותי.

אלכס מילר: אני מבקש גם מור"ה קצת להיות יותר אקטיביים בסיפור הזה.

אלכס מילר: אתם בכל זאת מייצגים את האוניברסיטאות ויש לכם נגישות גם ליו"ר מל"ג שהוא שר בכיר בממשלה, הוא יכול ללחוץ על משרד התחבורה בעניין הזה.

פפי יקירביץ: נשתדל אדוני, גם המל"ג צריך ליטול חלק.

אלכס מילר: מה הם יכולים לעשות?

פפי יקירביץ: כמו שאנחנו יכולים לעשות, גם הם יכולים לעשות, להם יש שר בממשלה.

דב חנין: אני מבין שאנחנו בישיבה הבאה נעסוק לא רק בהיבט התחבורה אלא כמו שאדוני סיכם, היום כל גוף אם אתה סטודנט אתה צריך להסתובב עם איזושהי תיקיה.

אלכס מילר: בגלל זה ביקשתי מהתאחדות הסטודנטים לתת לנו קצת חומר איפה יש בעיות.

אלכס מילר: אם יש לנו עיריות, רבנות, בנקים זה גופים פרטיים, אנחנו מדברים על הגופים שיש לנו איזושהי השפעה.

אלכס מילר: אפשר להביא את בנק ישראל, אני לא יודע מי קובע היום בעצם את המנגנון לכל הבנקים, באיזה דרך, מה הם מקבלים.

דב חנין: אדוני צודק שהבנקים הם גורמים פרטיים ואנחנו לא יכולים לתת להם הנחיות, אבל אם בנק רוצה לתת עדיפות לסטודנטים, אנחנו כוועדה יכולים להמליץ יחד עם התאחדות הסטודנטים מהו הסטנדרט של מיהו סטודנט.

אלכס מילר: כמו שאני מכיר היום את הבנקים - - -

דב חנין: הבנקים בישראל עוד יחסית בסדר, אני זוכר שעשיתי פוסט-דוקטורט באוקספורד, לפתוח חשבון בבנק שם הייתי צריך להביא ארון שלם מלא מסמכים כדי לפתוח איזשהו חשבון מסכן.

דב חנין: אבל עדיין צריך איזושהי סטנדרטיזציה שלא כל בנק ימציא אישורים שלא קיימים.

אלכס מילר: בעוד שבועיים נקיים ישיבה, מקסימום אתה יודע איך זה עובד, מגיע לפה איזשהו חוק של השכלה גבוהה, לוקחים תיקון קטן של תוספת של יושב ראש, הגופים שהם גופים ציבוריים יקבלו תעודת סטודנט בעת הנפקתו למתן הטבות אשר מופיעות אצלן, עושים את זה תוך שנייה, זה לא בעיה.

אלכס מילר: תודה רבה.

אלכס מילר: הישיבה נעולה.